Ιουλία (σύζυγος του Μάριου)

Η Ιουλία Μαρία, λατιν. Julia Maria (π. 130 π.Χ. - 69 π.Χ.) από το γένος των Ιουλίων, ήταν θεία από πατέρα του Ιουλίου Καίσαρα και σύζυγος του Γάιου Μάριου.

Βιογραφία

Ήταν κόρη τού Γάιου Ιούλιου Καίσαρα ΙΙ πρωτεύοντος (praetor) και της Μαρκίας Ρέγκιας, κόρης του Κουίντου Μάρκιου Ρεξ πρωτεύοντος (pretor). Αδέλφια της ήταν ο Γάιος Ιούλιος Καίσαρ (ανθύπατος της Ασίας) ανθύπατος, πατέρας του Ιούλιου Καίσαρα και ο Σέξτος Ιούλιος Καίσαρας ΙΙΙ ύπατος το 91 π.Χ. Περί το 110 π.Χ. παντρεύτηκε τον Γάιο Μάριο και γι' αυτό μερικές φορές αναφέρεται ως Ιουλία Μαρία, είχαν έναν γιο, τον Γάιο Μάριο τον Νεότερο. Ο Πλούταρχος καταγράφει επίσης άλλους δύο θετούς γιους του Γάιου Μάρκου, τον Κόιντο Γράνιο και τον Γνάιο Γράνιο.Dictionary of Greek and Roman Biography and Mythology, Τομ. Β΄, σ. 299 Οι δύο θετοί γιοι πολύ πιθανό να ήταν γιοι του Γάιου Μάριου από κάποιον προηγούμενο γάμο του. Σε περίπτωση που ο Κόντος Γράνιος και ο Γνάιος Γράνιος ήταν πραγματικά γιοι της Ιουλίας τότε ο προηγούμενος σύζυγος της ήταν μέλος της οικογένειας των Καμπανών αφού η ίδια ανήκε στην τάξη των Πατρικίων και θα παντρευόταν κάποιον από την οικογένεια των Γρανίων μόνο αν ήταν πολύ πλούσιος.Katz, B R (1975). "The First Fruits of Sulla's March". L'Antiquité Classique. 44: 107 Σύμφωνα με τον Πλούταρχο, ήταν ο γάμος με την Ιουλία, που ο νέος άνδρας Μάριος προκάλεσε την προσοχή της ακατάδεκτης Συγκλήτου και εκτόξευσε την πολιτική του σταδιοδρομία.Plutarch, Parallel Lives, "(The Life of) (Caius) Marius", VI Η Ιουλία έμεινε στη συνείδηση του Ρωμαϊκού λαού ως η ενάρετη γυναίκα, που ήταν αφιερωμένη στον άνδρα της και στο μόνο τέκνο τους. Η φήμη της τής επέτρεψε να κρατήσει το κύρος της, ακόμη και στις εκτελέσεις του Σύλλα εναντίον του Μάριου και των συμμάχων του. Η Ιουλία απεβίωσε το 69 π.Χ. και κατά την κηδεία της εκφωνήθηκε ο λόγος Laudatio Juliae amitae από τον αφοσιωμένο ανιψιό της Ιούλιο Καίσαρα.Plutarch, Parallel Lives, "(The Life of) (Julius) Caesar", V; Also: Suetonius, The Twelve Caesars, "I. Julius Caesar", VI

Οικογένεια

Παντρεύτηκε τον Γάιο Μάριο ύπατο και νέο άνδρα και είχε τέκνα:

Γάιος Μάριος ο Νεότερος 110 - 82 π.Χ., στρατηγός και ύπατος.

Παραπομπές

Πηγές

Plutarch, Parallel Lives "Γάιος Μάριος", written approx. 75 μ.Χ.
Plutarch, Parallel Lives "Ιούλιος Καίσαρ", written approx. 75 μ.Χ.

Κατηγορία:Ρωμαίες γυναίκες
Κατηγορία:Ρωμαίοι ευγενείς